**Mинистарство грађевинарства, саобраћаја и инфраструктуре**, на основу члана 54. Закона о државним службеницима („Службени гласник РС“ бр. 79/05, 81/05-исправка, 83/05-исправка, 64/07, 67/07-исправка, 116/08, 104/09 и 99/14), члана 17. Уредбе о спровођењу интерног и јавног конкурса за попуњавање радних места у државним органима („Службени гласник РС“ бр. 41/07-пречишћен текст и 109/09) и Закључка Комисије за давање сагласности за ново запошљавање и додатно радно ангажовање код корисника јавних средстава 51 Број: 112-972/2015 од 13.02.2015. године, оглашава

ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА

**I. Орган у коме се радна места попуњавају:**

Министарство грађевинарства, саобраћаја и инфраструктуре, Београд, Немањина 22-26.

**II. Радна места која се попуњавају:**

**1.** **Начелник Одељења, Одељење за послове унутрашње пловидбе-лучке капетаније, Сектор за водни саобраћај и безбедност пловидбе, виши саветник – 1 извршилац**

**Опис послова:** Руководи и планира рад Одељења, пружа стручна упутства шефовима лучких капетанија, усмерава и надзире њихов рад; врши координацију рада лучких капетанија, обједињује ставове и мишљења лучких капетанија у вези са давањем мишљења на нацрте закона и других подзаконских прописа у области водног саобраћаја; организује послове Сервиса за управљање бродским саобраћајем (VTS); предлаже мере за повећање безбедности пловидбе, остварује сарадњу са другим органима државне управе; припрема извештаје о раду Одељења; подстиче развој водног саобраћаја у смислу заштите унутрашњих вода од загађења са пловила; предузима мере у ванредним околностима у сарадњи са министарством надлежним за унутрашње послове (трагање и спасавање и сл.) и друге послове прописане законима и подзаконским прописима; обавља и друге послове по налогу помоћника министра.

**Услови:** Стечено високо образовање из стручне области саобраћајно или машинско инжењерство или из научне области правне или економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, или завршена Војна академија **–** смер навигација, најмање седам година радног искуства у струци, положен државни стручни испит, познавање енглеског, немачког, француског или руског језика, познавање рада на рачунару.

**Стручне оспособљености, знање и вештине које се проверавају у изборном поступку**: познавање Закона о пловидби и лукама на унутрашњим водама, Закона о поморској пловидби и Закона о државној припадности и упису пловила – усмено; познавање рада на рачунару – практичном провером рада на рачунару; познавање енглеског, француског или руског језика – провераваће се увидом у сертификат или други доказ (оверена фотокопија индекса); вештине аналитичког резоновања и логичког закључивања, организационе способности и вештина руковођења – провераваће се путем стандардизованих тестова; вештина комуникације – усмено.

**2. Руководилац Групе, Група за инспекцијске послове железнице, Сектор за инспекцијски надзор, виши саветник - 1 извршилац**

**Опис послова**: Руководи и планира рад Групе, пружа стручна упутства, координира и надзире рад руководилаца група; обавља најсложенији инспекцијски надзор над безбедним одвијањем железничког саобраћаја, над изградњом, реконструкцијом, експлоатацијом железничке инфраструктуре и инфраструктуре на индустријским железницама; даје упутства инспекторима о примени прописа из делокруга инспекције; стара се о примени прописа из дeлокруга рада инспекције и о уједначеном поступању инспектора у сличним или истоветним инспекцијским прегледима; врши преглед пројеката при издавању грађевинских и употребних дозвола за реконструисану и изграђену железничку инфраструктуру; утврђује испуњеност услова при издавању лиценци и сертификата из области железничке инфраструктуре; иницира измену прописа из делокруга Групе; израђује годишњи план инспекцијских прегледа из делокруга Групе, обавља и друге послове по налогу помоћника министра.

**Услови:** Стечено високо образовање из стручне области грађевинско инжењерство, саобраћајно инжењерство, машинско инжењерство или електротехничко и рачунарско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање седам година радног искуства у струци, положен државни стручни испит, положен стручни испит за рад на железници, познавање рада на рачунару.

**Стручне оспособљености, знање и вештине које се проверавају у изборном поступку:** познавање Закона о железници, Закона о безбедности и интероперабилности железнице – усмено; вештине аналитичког резоновања и логичког закључивања, организационе способности и вештина руковођења – провераваће се путем стандардизованих тестова; познавање рада на рачунару – практичном провером рада на рачунару, вештина комуникације – усмено.

**3. Републички инспектор у области комуналних делатности, Одсек за инспекцијске послове комуналија, Сектор за инспекцијски надзор, саветник – 1 извршилац.**

**Опис послова**: Обавља инспекцијски надзор у области комуналне делатности, према Закону о комуналним делатностима; врши контролу примене стандарда обављања комуналних делатности; обавља контролу начина вршења комуналне услуге у заштићеном подручју; доноси решења и закључке, подноси пријаве за привредни преступ, прекршајне и кривичне пријаве; израђује извештаје о раду; обавља и друге послове по налогу шефа Одсека.

**Услови:** Стечено високо образовање из научне, односно стручне области у оквиру образовно-научног поља друштвено-хуманистичких, природно-математичких или техничко-технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару.

**Стручне оспособљености, знање и вештине које се проверавају у изборном поступку:** познавање Закона о комуналним делатностима и Закона о општем управном поступку – усмено; познавање рада на рачунару – практичном провером рада на рачунару; вештина комуникације – усмено.

**4. Радно место за припрему за уклањање објеката, Група за бране и извршење решења, Одељење за инспекцијске послове грађевинарства, Сектор за инспекцијски надзор, млађи саветник – 1 извршилац**

**Опис послова:** Учествује у припреми инструкција јединицама локалне самоуправе из области технологије уклањања објеката; учествује у припреми мишљења о примени закона у области уклањања објеката; припрема мишљења о поступку методе и технологије уклањања објеката; обавља послове контроле усклађености Дозволе за уклањање и Пројекта уклањања; учествује у оперативном планирању активности уклањања објекта у оквиру Плана градилишта и планира елементе потребне за извршење уклањања; врши контролу доследне примене свих прописа и мера заштите у поступку уклањања објеката; учествује у припреми мишљења о ваљаности Пројекта уклањања и пружа стручну помоћ општинама из области технологије уклањања објеката; обавља друге послове по налогу руководиоца Групе.

**Услови:** Стечено високо образовање из научне, односно стручне области у оквиру образовно-научног поља природно-математичких или техничко-технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и завршен приправнички стаж или најмање пет година радног стажа у државним органима, положен државни стручни испит, познавање рада на рачунару.

**Стручне оспособљености, знање и вештине које се проверавају у изборном поступку:** познавање Закона о планирању и изградњи и Закона о општем управном поступку – усмено; познавање рада на рачунару – практичном провером рада на рачунару; вештина комуникације – усмено.

**5.** **Радно место инспектора безбедности пловидбе у Лучкој капетанији Кладово, Одељење за инспекцијске послове безбедности пловидбе, Сектор за инспекцијски надзор, саветник – 1 извршилац**

**Опис послова:** Врши инспекцијски надзор над пловилима домаће и стране заставе и над применом закона, других прописа и општих аката који се односе на безбедност пловидбе; врши инспекцијски надзор у бродарским предузећима на пословима стања безбедности објекта у њиховом власништву; врши надзор над објектима безбедности пловидбе у сарадњи са Управом за утврђивање способности бродова за пловидбу, Дирекцијом за водне путеве, Управом за транспорт опасних терета и Агенцијом за управљање лукама; доноси решења о отклањању неправилности, забране употребе објеката и вршења послова у водном саобраћају док се не отклоне неправилности; подноси захтеве за покретање прекршајног поступка и пријаве за покретање поступка због привредног преступа односно кривичног дела; испитује удесе бродова и врши увиђаје о ванредним догађајима, остварује сарадњу са другим органима државне управе; сарађује са органима и привредним субјектима; иницира измену прописа из области водног саобраћаја; обавља и друге послове по налогу Начелника Одељења.

**Услови**: Стечено високо образовање из стручне области саобраћајно, машинско, рударско или геолошко инжењерство или из научне области правне или економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, или завршена Војна академија – смер навигација, најмање три године радног искуства у струци, положен државни стручни испит, положен посебан стручни испит за инспектора, познавање рада на рачунару.

**Стручне оспособљености, знање и вештине које се проверавају у изборном поступку:** познавање Закона о пловидби и лукама на унутрашњим водама, Закона о поморској пловидби и Закона о државној припадности и упису пловила - усмено, познавање рада на рачунару - практичном провером рада на рачунару, вештина комуникације – усмено.

**Место рада**: за радна места под редним бр. 1,2,3 и 4 место рада је Београд, а за радно место под редним бројем 5 место рада је Кладово.

**III Адреса на коју се подносе пријаве**: Министарство грађевинарства, саобраћаја и инфраструктуре, Секретаријат Министарства – Одељење за кадровске и опште послове, Београд, Немањина 22-26, са назнаком: „За јавни конкурс“.

**IV Лице задужено за давање обавештења о јавном конкурсу**: Луција Девић, тел: 011/3622-064.

**Заједничко за сва радна места**

**Општи услови за запослење**: држављанство Републике Србије, да је учесник конкурса пунолетан, да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**Рок за подношење пријава:** рок за подношење пријаваје 8 дана и почиње да тече наредног дана од дана објављивања у периодичном издању огласа Националне службе за запошљавање.

**Докази који се прилажу уз пријаву на конкурс**:

- потписана пријава са биографијом и наводима о досадашњем радном искуству;

- оригинал или оверена фотокопија уверења о држављанству;

- оригинал или оверена фотокопија извода из матичне књиге рођених;

- оригинал или оверена фотокопија дипломе којом се потврђује стручна спрема;

- оверена фотокопија радне књижице;

- оригинал или оверена фотокопија доказа о положеном државном стручном испиту за рад у државним органима;

- оригинал или оверена фотокопија доказа о радном искуству у струци (потврде, решења, уговори и други акти из којих се може утврдити на којим пословима и са којом стручном спремом је стечено радно искуство);

- оригинал или оверена фотокопија сертификата или другог доказа о познавању енглеског, немачког, француског или руског језика (за радно место под редним бројм 1);

- оригинал или оверена фотокопија доказа о положеном стручном испиту за рад на железници (за радно место под редним бројем 3).

Уколико се уз пријаву на конкурс прилажу фотокопије доказа, исте морају бити оверене у општини, суду или код јавног бележника.

**Место, датум и време када ће се спровести изборни поступак**: са кандидатима чије су пријаве благовремене, потпуне, јасне, уз које су приложени сви потребни докази и који испуњавају услове за оглашено радно место, провера оспособљености, знања и вештина у изборном поступку започеће у Београду, Нови Београд, Булевар Михајла Пупина 2, Палата Србија – источно крило, III спрат, сала 333, дана 22. јуна 2015. године, у 9,00 часова, о чему ће учесници конкурса бити обавештени путем телеграма на адресе наведене у пријавама. О датуму, месту и времену спровођења сваке наредне фазе изборног поступка кандидати ће бити обавештени на контакт бројеве које наведу у својим пријавама.

**Напомене:**

За оглашена радна места радни однос се заснива на неодређено време.

Кандидати који први пут заснивају радни однос у државном органу подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада. Кандидати са положеним правосудним испитом, уместо доказа о положеном државном стручном испиту подносе доказ о положеном правосудном испиту. Кандидати без положеног посебног стручног испита за инспектора (за радно место под редним бројем 5) примају се на рад под условом да тај испит положе у року од годину дана од дана ступања на рад.

Државни службеник који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или премештају на радно место у органу у коме ради, или решење да је нераспоређен.

Пријаве уз које нису приложени сви потребни докази у оригиналу или фотокопији, оверени у општини, суду или код јавног бележника, као и непотпуне и неблаговремене пријаве, биће одбачене Закључком конкурсне комисије.

Кандидати који конкуришу на више радних места подносе појединачне пријаве у којима наводе уз коју од пријава су приложили тражена документа.

Овај оглас се објављује на web страници Министарства грађевинарства, саобраћаја и инфраструктуре: [www.mgsi.gov.rs](http://www.mgsi.gov.rs), на web страници Службе за управљање кадровима: [www.suk.gov.rs](http://www.suk.gov.rs), на порталу е-управе, на огласној табли, web страници и периодичном издању огласа Националне службе за запошљавање. Описи послова за сва радна места могу се погледати на web страници Службе за управљање кадровима.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.